CELEX: 32018R1719
Language: bg
Date: 2018-11-14 00:00:00
Title: Регламент (ЕС) 2018/1719 на Европейския парламент и на Съвета от 14 ноември 2018 година за изменение на Регламент (ЕС) № 1303/2013 по отношение на средствата за икономическо, социално и териториално сближаване и на средствата по цел „Инвестиции за растеж и работни места“

16.11.2018   
               
               
                  BG
               
               
                  Официален вестник на Европейския съюз
               
               
                  L 291/5
               
            
         РЕГЛАМЕНТ (ЕС) 2018/1719 НА ЕВРОПЕЙСКИЯ ПАРЛАМЕНТ И НА СЪВЕТА
         от 14 ноември 2018 година
         за изменение на Регламент (ЕС) № 1303/2013 по отношение на средствата за икономическо, социално и териториално сближаване и на средствата по цел „Инвестиции за растеж и работни места“
         ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
         като взеха предвид Договора за функционирането на Европейския съюз, и по-специално член 177 от него,
         като взеха предвид предложението на Европейската комисия,
         след предаване на проекта на законодателния акт на националните парламенти,
         след консултация с Европейския икономически и социален комитет,
         след консултация с Комитета на регионите,
         в съответствие с обикновената законодателна процедура (1),
         като имат предвид, че:
         
                     (1)
                  
                  
                     С Регламент (ЕС) № 1303/2013 на Европейския парламент и на Съвета (2) се определят общоприложимите и общите правила, приложими за европейските структурни и инвестиционни фондове.
                  
               
                     (2)
                  
                  
                     С Регламент (ЕС) 2017/2305 на Европейския парламент и на Съвета (3) беше изменен Регламент (ЕС) № 1303/2013, inter alia, по отношение на средствата, отпуснати за икономическо, социално и териториално сближаване.
                  
               
                     (3)
                  
                  
                     С общия бюджет на Европейския съюз за финансовата 2018 година (4) беше изменено финансовото програмиране за инициативата за младежка заетост чрез увеличаване на бюджетните кредити за поети задължения за специално разпределените средства за инициативата за младежка заетост със сумата от 116,7 млн. евро по текущи цени, с което общата сума на бюджетните кредити за поети задължения за инициативата за 2018 г. достига 350 млн. евро по текущи цени.
                  
               
                     (4)
                  
                  
                     Необходимо е размерът на бюджетните кредити за поети задължения за 2020 г. да се коригира в посока съответното му намаляване с цел да се отрази концентрирането на средства в началото на периода през 2018 г. Поради това Регламент (ЕС) № 1303/2013 следва да бъде съответно изменен.
                  
               
                     (5)
                  
                  
                     При изменението на член 92, параграф 1 от Регламент (ЕС) № 1303/2013 с Регламент (ЕС) 2017/2305 са били допуснати грешки в някои от финансовите данни в член 1, параграф 2, буква а) от Регламент (ЕС) 2017/2305. Посочените финансови данни следва да бъдат заменени с верни данни. Поради това Регламент (ЕС) № 1303/2013 следва да бъде съответно изменен.
                  
               
                     (6)
                  
                  
                     Предвид неотложността от изменение на програмите в подкрепа на инициативата за младежка заетост, е целесъобразно да се предвиди изключение от срока от осем седмици, посочен в член 4 от Протокол № 1 относно ролята на националните парламенти в Европейския съюз, приложен към Договора за Европейския съюз, към Договора за функционирането на Европейския съюз и към Договора за създаване на Европейската общност за атомна енергия.
                  
               
                     (7)
                  
                  
                     Предвид неотложността от изменение на програмите в подкрепа на инициативата за младежка заетост, настоящият регламент следва да влезе в сила в деня след публикуването му в Официален вестник на Европейския съюз,
                     
                  
               ПРИЕХА НАСТОЯЩИЯ РЕГЛАМЕНТ:
         
            Член 1
            Регламент (ЕС) № 1303/2013 се изменя, както следва:
            
                        1)
                     
                     
                        В член 91 параграф 1 се заменя със следното:
                        
                           „1.   Наличните средства за поемане на бюджетни задължения за икономическо, социално и териториално сближаване за периода 2014—2020 г. са в размер на 329 982 345 366 EUR по цени от 2011 г. в съответствие с годишното разпределение, посочено в приложение VI, от които 325 938 694 233 EUR представляват глобалните средства, разпределени за ЕФРР, ЕСФ и Кохезионния фонд, а 4 043 651 133 EUR представляват специално разпределени средства за инициативата за младежка заетост. За целите на програмирането и последващото включване в бюджета на Съюза размерът на средствата за икономическо, социално и териториално сближаване се индексира с 2 % годишно.“;
                        
                     
                  
                        2)
                     
                     
                        Член 92 се изменя, както следва:
                        
                                    а)
                                 
                                 
                                    параграф 1 се заменя със следното:
                                    
                                       „1.   Средствата за цел „Инвестиции за растеж и работни места“ възлизат на 96,09 % от глобалните средства (т.е. общо 317 073 545 392 EUR) и се разпределят, както следва:
                                       
                                                   а)
                                                
                                                
                                                   51,52 % (т.е. общо 163 359 380 738 EUR) за по-слабо развитите региони;
                                                
                                             
                                                   б)
                                                
                                                
                                                   10,82 % (т.е. общо 34 319 221 039 EUR) за регионите в преход;
                                                
                                             
                                                   в)
                                                
                                                
                                                   16,33 % (т.е. общо 51 773 321 432 EUR) за по-силно развитите региони;
                                                
                                             
                                                   г)
                                                
                                                
                                                   20,89 % (т.е. общо 66 236 030 665 EUR) за държавите членки, подкрепяни от Кохезионния фонд;
                                                
                                             
                                                   д)
                                                
                                                
                                                   0,44 % (т.е. общо 1 385 591 518 EUR) като допълнително финансиране за най-отдалечените региони, посочени в член 349 от ДФЕС, и регионите от ниво 2 по NUTS, отговарящи на критериите, определени в член 2 от Протокол № 6 към Акта за присъединяване от 1994 г.“;
                                                
                                             
                                 
                              
                                    б)
                                 
                                 
                                    параграф 5 се заменя със следното:
                                    
                                       „5.   Средствата за инициативата за младежка заетост са в размер на 4 043 651 133 EUR от специално разпределените средства за инициативата за младежка заетост и най-малко 4 043 651 133 EUR от целевите инвестиции от ЕСФ.“;
                                    
                                 
                              
                  
                        3)
                     
                     
                        Приложение VI се заменя с текста на приложението към настоящия регламент.
                     
                  
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Страсбург на 14 ноември 2018 година.
            
               
                  За Европейския парламент
               
               
                  Председател
               
               A. TAJANI
            
            
               
                  За Съвета
               
               
                  Председател
               
               K. EDTSTADLER
            
         
         
            (1)  Позиция на Европейския парламент от 23 октомври 2018 г. (все още непубликувана в Официален вестник) и решение на Съвета от 9 ноември 2018 г.
         
            (2)  Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ L 347, 20.12.2013 г., стр. 320).
         
            (3)  Регламент (ЕС) 2017/2305 на Европейския парламент и на Съвета от 12 декември 2017 г. за изменение на Регламент (ЕС) № 1303/2013 по отношение на промените в средствата за икономическо, социално и териториално сближаване, както и в средствата по цел „Инвестиции за растеж и работни места“ и по цел „Европейско териториално сътрудничество“ (ОВ L 335, 15.12.2017 г., стр. 1).
         
            (4)  ОВ L 57, 28.2.2018 г.
         
      
      
         
            ПРИЛОЖЕНИЕ
            
               
                  
                     „ПРИЛОЖЕНИЕ VI
                     ГОДИШНО РАЗПРЕДЕЛЕНИЕ НА БЮДЖЕТНИТЕ КРЕДИТИ ЗА ПОЕТИ ЗАДЪЛЖЕНИЯ ЗА ГОДИНИТЕ 2014—2020 г.
                     Коригиран годишен профил (включително допълнителните средства за инициативата за младежка заетост)
                     
                                  
                              
                              
                                 2014 г.
                              
                              
                                 2015 г.
                              
                              
                                 2016 г.
                              
                              
                                 2017 г.
                              
                           
                                 В евро, по цени от 2011 г.
                              
                              
                                 34 108 069 924 
                              
                              
                                 55 725 174 682 
                              
                              
                                 46 044 910 736 
                              
                              
                                 48 027 317 164 
                              
                           
                        
                     
                                  
                              
                              
                                 2018 г.
                              
                              
                                 2019 г.
                              
                              
                                 2020 г.
                              
                              
                                 Общо
                              
                           
                                 В евро, по цени от 2011 г.
                              
                              
                                 48 341 984 652 
                              
                              
                                 48 712 359 314 
                              
                              
                                 49 022 528 894 
                              
                              
                                 329 982 345 366 “